section_heading: Karijera
paragraph_text: Nepela je s klizanjem započeo od svoje sedme godine. Na svojem prvom međunarodnom natjecanju i prvoj olimpijadi (Zimske olimpijske igre 1964.), s 13 godina; završio je na 22 mjestu. Kasnije osvaja pet zlatnih medalja na Europskim prvenstvima u vremenskom razdoblju od 1969. do 1973. Naslov svjetskog prvaka dobiva 1971., 1972., i 1973. godine kao i olimpijskog prvaka na Olimpijadi 1972. godine. Poslije dobivene zlatne medalje na Olimpijskim igrama, Nepela se namjeravao povući s klizačke scene, ali ostaje aktivan još godinu dana zbog održavanja sljedećeg Svjetskog prvenstva u Bratislavi.